Eesti ajakirjanik ajas Kremli meedia keema – Propastop
21.01.2019
Ajakirjanik Vahur Koorits avaldas 18. jaanuari Eesti Päevalehe autoriküljel loo sellest, kuidas meie riigikaitsele võiks kasuks tulla raketid, mis suudavad tabada Peterburi linna. Propastopile oli artikli lugemise järel selge, et see ei jää Venemaa meedias tähelepanuta.
Pühapäeval, 20. jaanuaril jõudiski Kooritsa mõttekäik Kremli ajakirjandusse, vahendajaks kohalik propagandakanal Sputnik. Monitooringurobot Propamon luges õhtuks kokku ligi 30 kajastust, mis vastab tasemele “palju” (uudiseid saad lugeda, kui otsid Propamoni lehelt vastava kuupäevaga kajastusi).  Lisaks portaalidele võttis juhtumi televisioon, mis on märk Kremli jaoks tähtsast teemast. Sõna jõudsid võtta mitmed riigiduuma liikmed, näiteks esimehe asetäitja riigikaitse alal Juri Švõtkin nimetas mõttekäiku Peterburi pommitamisest hullumeelsuseks, föderatsiooninõukogu liige Frants Klintsevitš aga ajakirjanikku provokaatoriks.
Propastop tõi terve eelmise aasta esile juhtumeid, kus Eesti-vastaseid meediatorme põhjustasid vastutustundetud sõnad poliitikute ja sõjaväelaste suust. Kas 2019. aastal astuvad propagandasõja eesliinile ajakirjanikud?
Loe lisaks postitust kasulikest idiootidest.
Fotod: kuvatõmmised kajastusest.